ສື່ມວນ​ຊົນ ລັດ​ຖະ​ບານ ຈີນ ອາດ​ໄດ້​ພິ​ສູ​ດ ຄວາມ​ຖືກ​ຕ້ອງ ຂ​ອງ​ເອ​ກະ​ສານ​ທີ່​ຮົ່ວ​ໄຫຼອອກ​ມາ ກ່ຽວ​ກັບ ຊາວ ວີ​ເກີ 
ບັນ​ດາ​ເຈົ້າ​ໜ້າ​ທີ່ ຈີນ ໄດ້​ເອີ້ນ​ເອ​ກະ​ສານ​ທີ່​ຮົ່ວ​ໄຫຼ​ອອກ​ມາ​ວ່າ ປັ້ນ​ແຕ່ງ​ຂຶ້ນ​ມາ​ເພື່ອ​ທຳ​ລາຍ​ພາບ​ພົດ​ຂອງ ຈີນ.
ໃນຄວາມພະຍາຍາມທີ່ຈະປະຕິເສດເອກະສອນ ທີ່ຮົ່ວໄຫຼອອກມາເມື່ອບໍ່ດົນມານີ້ ເຊິ່ງໄດ້ໃຫ້ລາຍລະອຽດທີ່ກ່າວຫາລະບົບການກັກຂັງຂະໜາດໃຫຍ່ຂອງ ຈີນ ທີ່ແນເປົ້າໃສ່ຊົນກຸ່ມນ້ອຍ ວີເກີ ນັ້ນ, ສື່ມວນຊົນລັດຖະບານ ຈີນ China Daily ໄດ້ອອກອາກາດວິດີໂອສອງຕອນທີ່ເບິ່ງຄືວ່າຈະໃຫ້ການສະໜັບສະໜູນຂໍ້ມູນທີ່ຖືກພົບເຫັນໃນເອກະສານດັ່ງກ່າວ ວີດີໂອນັ້ນໄດ້ສະແດງໃຫ້ເຫັນຊາວ ວີເກີ ສາມຄົນຜູ້ທີ່ຖືກລາຍງານໃນເອກະສານຮົ່ວໄລດັ່ງກ່າວ ແຕ່ຊື່ຂອງເຂົາເຈົ້າແມ່ນບໍ່ເຄີຍຖືກປະກາດໃນສື່ມວນຊົນທີ່ວ່ານັ້ນ ຂໍ້ມູນທີ່ຮົ່ວໄຫຼອອກມາຊື່ວ່າ Karakax List ໄດ້ບັນຈຸປະຫວັດຂອງຊາວ ວີເກີ 311 ຄົນ, ຈາກ ເມືອງ ຄາຣາແຄັກສ ໃນແຂວງ ຊິນຈຽງ ທາງພາກຕາເວັນຕົກສຽງໃຕ້ຂອງ ຈີນ, ຜູ້ທີ່ຖືກກ່າວວ່າ ຖືກສົ່ງໄປສູນດັດສ້າງ ເອກະສານດັ່ງກ່າວ, ໄດ້ຖືກສົ່ງໄປໃຫ້ບັນດານັກຄົ້ນຄວ້າຈີນກຸ່ມນຶ່ງ ໂດຍແຫຼ່ງຂ່າວຕ່າງໆໃນແຂວງ ຊິນຈຽງ, ທີ່ໄດ້ສະແດງໃຫ້ເຫັນວ່າ ບັນດາເຈົ້າໜ້າທີ່ ຈີນ ໄດ້ຈັບກຸມປະຊາຊົນສຳລັບການກະທຳເຊັ່ນ ຈົ່ງໜວດ, ໃສ່ຜ້າກັນໜ້າ ແລະ ຈັດພິທີແຕ່ງງານໃນສາສະໜາອື່ນ ບັນດາເຈົ້າໜ້າທີ່ ຈີນ ໄດ້ເອີ້ນເອກະສານທີ່ຮົ່ວໄຫຼອອກມາວ່າ ປັ້ນແຕ່ງຂຶ້ນມາເພື່ອທຳລາຍພາບພົດຂອງ ຈີນ ໃນວິດີໂອຕອນນຶ່ງ, ທີ່ຖືກເຜີຍແຜ່ໃນວັນເສົາທີ່ຜ່ານມາໂດຍອົງການຂ່າວ China Daily ນັ້ນ, ຊາວ ວີເກີ ສາມຄົນ, ຜູ້ທີ່ຖືກກ່າວຫາວ່າຢູ່ໃນເອກະສານ “Karakax List” ນັ້ນໄດ້ເລົ່າເລື່ອງຂອງເຂົາເຈົ້າ ນຶ່ງນັ້ນແມ່ນແມ່ຍິງອາຍຸ 46 ປີຊື່ວ່າ ບູລິຕິຈີ ບາລາຕີ, ທີ່ສະແດງໃຫ້ເຫັນຢູ່ໃນວິດີໂອ ຂອບໃຈພັກຄອມມູນິສ ຈີນ ສຳລັບການເບິ່ງແຍງລາວ “ໃຫ້ມີຊີວິດີ,” ໃນຂະດຽວກັນ ໄດ້ກ່າວເຖິງລາຍລະອຽດ ກ່ຽວກັບ ການກັກຂັງລາວ, ດັ່ງທີ່ໄດ້ອະທິບາຍຢູ່ໃນເອກະສານ Karakax List ວ່າ, “ເປັນການດູຖູກລາວ ” ນາງໄດ້ກ່າວຢູ່ໃນວິດີໂອວ່າ, ນີ້ແມ່ນພຽງຂ່າວລືເທົ່ານັ້ນ ແລະ ບັນຫາແມ່ນໄດ້ມີຂຶ້ນຈາກການບໍ່ໄດ້ເຮັດຫຍັງຜິດ ຊາວວີເກີ ອີກສອງຄົນ, ທ້າວ ອັບດູອາຍໄຮຕີ ຢູຊູປູ ແລະ ທ້າວ ອັບດູໄຊໄມຕີ ອາບູດູເຣເຮແມນ, ກໍໄດ້ກ່າວຄ້າຍຄືກັນໃນວິດີໂອ ທ່ານ ເອດຣຽນ ເຊັນສ໌, ນັກວິໄຈອາວຸໂສຢູ່ພະແນກການສຶກສາ ຈີນ ທີ່ມູນນິທິລະນຶກເຖິງຜູ້ເຄາະຮ້າຍຂອງລະບອບ ຄອມມູນິສ ແລະ ເປັນນຶ່ງໃນບັນດານັກຄົ້ນຄວ້າຄົນສຳຄັນ ຜູ້ທີ່ໄດ້ຮັບເອກະສານນັ້ນໄດ້ກ່າວຕໍ່ວີໂອເອວ່າ ລາຍລະອຽດຂອງຊາວ ວີເກີ ສາມຄົນທີ່ສະແດງໃຫ້ເຫັນໃນວິດີໂອນັ້ນແມ່ນບໍ່ເຄີຍຖືກນຳມາເປີດເຜີຍຕໍ່ສາທາລະນະໂດຍລາຍງານຂອງທີມຂອງລາວ ຂໍ້ມູນນັ້ນໄດ້ກໍ່ໃຫ້ມີຄວາມຖາມຕາມໆ ກ່ຽວກັບວ່າ ອົງການຂ່າວ China Daily ໄດ້ຮັບເອກະສານທີີ່ຮູ້ຈັກດັ່ງກັບ Karakax List ຈາກລັດຖະບານ ຈີນ ຫຼືບໍ່ ທ່ານ ເຊັນສ໌ ໄດ້ກ່າວຕໍ່ວີໂອເອວ່າ “ພວກເຮົາບໍ່ເຄີຍເປີດເຜີຍເອກະສານຮົ່ວໄຫຼທັງໝົດ ພ້ອມກັນນັ້ນ ລາຍລະອຽດຂອງນາງ ບູລິຕິຈີ ແມ່ນບໍ່ໄດ້ຢູ່ໃນສື່ມວນຊົນປະເທດ ຕາເວັນຕົກ ຫຼື ລາຍງານຂອງຂ້າພະເຈົ້າ, ຫຼື ໃນສ່ວນນຶ່ງຂອງເອກະສານທີ່ພວກເຮົາໄດ້ເປີດເຜີຍ ນາງບໍ່ໄດ້ກ່າວເຖິງເອກະສານທີ່ໄດ້ຮົ່ວໄຫຼອອກມາ ຈົນຮອດແຖວທີ 298 ແລະ 590 ນີ້ກໍໝາຍຄວາມວ່າ ລັດຖະບານ ຈີນ ມີເອກະສານຄົບຊຸດ, ເຊິ່ງພວກເຮົາຍັງບໍ່ໄດ້ທຳການເປີດເຜີຍຕໍ່ສາທາລະນະເທື່ອ ”